Varisjoki

Varisjoki on Paltamossa sijaitseva joki, joka laskee Kivesjärvestä Oulujärveen. Sen pituus on noin kolme kilometriä, ja järvien välinen pudotus on 12,4 metriä. Joki alkaa Juurikkaselältä Kivesjärven kaakkoispäästä, virtaa kaakkoon ja laskee Oulujärven Varislahteen. Varisjoessa on kolme koskea, jotka ovat Ruukinmyllykoski, Hotellinkoski ja Myllykoski. Jokea myötäilee sen yläjuoksulla Hakasuon kotiseutupolku. Joen rannat ovat osittain luonnonsuojelualuetta.

Lähteet 

Suomen joet
Paltamon luonto